Axborot-kutubxona sohasida davlat xizmatlari koʻrsatishning ayrim maʼmuriy reglamentlarini tasdiqlash toʻgʻrisida
(resolution, 2023-05-01)

Oʻzbekiston Respublikasi Prezidentining “Davlat xizmatlari koʻrsatish infratuzilmasini takomillashtirish va aholining davlat xizmatlaridan foydalanish imkoniyatlarini kengaytirish chora-tadbirlari toʻgʻrisida” 2021-yil 24-iyuldagi PF-6269-son Farmoni ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining 2021-yil 24-iyuldagi PF-6269-son Farmoni bilan tasdiqlangan Davlat xizmatlari markazlari va YIDXP orqali bosqichma-bosqich joriy etiladigan davlat xizmatlari roʻyxatining 53 — 56-bandlariga muvofiq nashrlarga universal oʻnlik klassifikatsiya va kutubxona-bibliografik klassifikatsiya indekslari hamda nashrlarga kitobning xalqaro standart tartib raqami (ISBN)ni va davriy nashrning xalqaro standart tartib raqami (ISSN)ni berish boʻyicha Alisher Navoiy nomidagi Oʻzbekiston Milliy kutubxonasi tomonidan davlat xizmatlari koʻrsatish belgilanganligi maʼlumot uchun qabul qilinsin. 2. Quyidagilarni nazarda tutuvchi: a) Nashrlarga xalqaro standart tartib raqamlari berish boʻyicha davlat xizmati koʻrsatishning maʼmuriy reglamenti 1-ilovaga muvofiq: nashrlarga kitobning xalqaro standart tartib raqam (ISBN)lari hamda davriy nashrlarning xalqaro standart raqami (ISSN)ni olish boʻyicha davlat xizmatlarini koʻrsatish tartibi; davlat xizmatini Alisher Navoiy nomidagi Oʻzbekiston Milliy kutubxonasi (keyingi oʻrinlarda — Milliy kutubxona) tomonidan davlat xizmatlari markazlari yoki Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali koʻrsatish tartibi; davlat xizmatini koʻrsatish uchun toʻlov miqdorini belgilash (nashrlarga kitobning ISBN xalqaro standart raqamini berish uchun bazaviy hisoblash miqdorining 75 foizi miqdorida, davriy nashrlarning ISSN xalqaro standart raqamini berish uchun bazaviy hisoblash miqdorining 200 foizi miqdorida); b) Nashrlarga kutubxona klassifikatsiya indekslarini berish boʻyicha davlat xizmati koʻrsatishning maʼmuriy reglamenti 2-ilovaga muvofiq tasdiqlansin va 2023-yil 1-iyundan boshlab amalga kiritilsin: noshirlik faoliyatini amalga oshirish uchun tasdiqnomaga ega boʻlgan yuridik shaxslarga kutubxona klassifikatsiya indekslarini berish boʻyicha davlat xizmatlarini koʻrsatish tartibi; ilmiy ishlar (ilmiy maqola, ilmiy hisobot, dissertatsiya) huquqiy egasi boʻlgan jismoniy shaxslarga kutubxona klassifikatsiya indekslari berish boʻyicha davlat xizmatlarini koʻrsatish tartibi; davlat xizmatini davlat xizmatlari markazlari yoki YIDXP orqali Milliy kutubxona tomonidan koʻrsatish tartibi; nashrlarga kutubxona klassifikatsiya indekslarini berish boʻyicha nashriyotlarda chop etishga tayyorlanayotgan bitta nashr uchun soʻrovnoma asosida davlat xizmati koʻrsatish tartibi; davlat xizmatini koʻrsatish uchun toʻlov miqdorini belgilash (Kutubxona-bibliografik klassifikatsiya indeksi hamda Universal oʻnlik klassifikatsiya indeksini berish uchun bazaviy hisoblash miqdorining 50 foizi miqdorida). 3. Belgilab qoʻyilsinki: axborot-kutubxona sohasida davlat xizmatlari Milliy kutubxona tomonidan koʻrsatiladi; bolalar adabiyotlari, shuningdek nogironligi boʻlgan shaxslarga moʻljallangan nashrlarga beriladigan xalqaro standart tartib raqami (ISBN) va davriy nashrlarning xalqaro standart tartib raqami (ISSN), shuningdek, Universal oʻnlik klassifikatsiya va Kutubxona-bibliografik klassifikatsiya indekslari uchun toʻlovlar belgilangan toʻlovning 50 foizi miqdorida belgilanadi; YIDXP orqali kelib tushadigan soʻrovlar boʻyicha noshirlik faoliyatini amalga oshirish uchun tasdiqnomaga ega boʻlgan yuridik shaxslarga taqdim etiladigan maʼlumotlarning haqqoniyligi uchun tegishli davlat organlari va tashkilotlari rahbarlari shaxsan masʼuldir. 4. Oʻzbekiston Respublikasi Prezidenti Administratsiyasi huzuridagi Axborot va ommaviy kommunikatsiyalar agentligiga: Milliy kutubxona tomonidan YIDXP orqali elektron xizmatlarni joriy qilish boʻyicha texnik hujjatlarni 2023-yil 15-mayga qadar Oʻzbekiston Respublikasi Raqamli texnologiyalar vazirligiga taqdim etishni taʼminlash; Oʻzbekiston Respublikasi Raqamli texnologiyalar vazirligi hamda Adliya vazirligi bilan birgalikda 2023-yil 1-iyunga qadar axborot-kutubxona sohasidagi davlat xizmatlari YIDXP orqali koʻrsatilishi uchun axborot tizimlarining oʻzaro integratsiya qilinishini taʼminlash tavsiya etilsin. 5. Oʻzbekiston Respublikasi Adliya vazirligi: davlat organlari va boshqa tashkilotlar tomonidan davlat xizmatlari koʻrsatilishining belgilangan tartibiga rioya etilishi boʻyicha ularning faoliyati yuzasidan, shu jumladan, YIDXP orqali doimiy nazorat oʻrnatsin; ushbu qaror bilan tasdiqlangan davlat xizmatlarini koʻrsatish boʻyicha maʼmuriy reglamentlarning talablarini buzganlik uchun davlat organlari va boshqa tashkilotlar mansabdor shaxslariga nisbatan belgilangan tartibda maʼmuriy jazolar qoʻllasin. 6. Mazkur qarorning bajarilishini nazorat qilish Oʻzbekiston Respublikasi Prezidenti Administratsiyasi huzuridagi Axborot va ommaviy kommunikatsiyalar agentligi direktori A.A. Xodjayev zimmasiga yuklansin. 1. Mazkur Reglament nashrlarga kitobning ISBN xalqaro standart tartib raqami hamda davriy nashrlarning ISSN xalqaro standart tartib raqamini olish boʻyicha davlat xizmati koʻrsatish (keyingi oʻrinlarda — davlat xizmati) tartibini belgilaydi. 2. Davlat xizmati Alisher Navoiy nomidagi Oʻzbekiston Milliy kutubxonasi (keyingi oʻrinlarda — Milliy kutubxona) tomonidan davlat xizmatlari markazlari yoki Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali koʻrsatiladi. 3. Davlat xizmatlari markazlari va Milliy kutubxona oʻrtasida axborot almashinuvi faqat elektron raqamli imzodan (keyingi oʻrinlarda — ERI) majburiy foydalanish orqali idoralararo elektron aloqa vositasida amalga oshiriladi. 4. Ushbu Reglamentda quyidagi asosiy tushunchalar qoʻllaniladi: buyurtmachi — ISBN yoki ISSN xalqaro standart tartib raqamini olish uchun murojaat qilgan yuridik shaxs (nashriyot) rahbari yoki ishonchli vakili; ISBN (International Standard Book Number) xalqaro standart raqami (keyingi oʻrinlarda — ISBN xalqaro standart raqami) — Axborot-kutubxona va nashriyotchilik ishi boʻyicha standartlar tizimi davlatlararo standartiga muvofiq har bir kitob uchun noyob identifikator boʻlib, kitobning chiquvchi maʼlumotlari majburiy tarkibiy qismi hisoblanadi; ISSN (International Standard Serial Number) xalqaro standart raqami (keyingi oʻrinlarda — ISSN xalqaro standart raqami) — Axborot-kutubxona va nashriyotchilik ishi boʻyicha standartlar tizimi davlatlararo standartiga muvofiq har bir seriyali nashr (gazeta, jurnal, seriyali elektron nashrlar, seriyali audio-, videonashrlar va boshqalar) uchun noyob identifikator boʻlib, seriyali nashrlarning chiquvchi maʼlumotlari majburiy tarkibiy qismi hisoblanadi. 5. Nashrlarni chop etishdan oldin ISBN va ISSN xalqaro standart tartib raqamlari ushbu Reglamentda belgilangan tartibda taqdim etiladi hamda Axborot-kutubxona va nashriyotchilik ishi boʻyicha standartlar tizimi davlatlararo standartiga muvofiq nashr etish amalga oshiriladi. 6. Nashrlarga xalqaro standart tartib raqamlari berish boʻyicha davlat xizmati mazkur Reglamentga 1-ilovaga muvofiq sxema asosida koʻrsatiladi. 7. ISBN hamda ISSN xalqaro standart tartib raqamlari olishning talablari va shartlari quyidagilardan iborat: tartib raqami olinayotgan kitob va boshqa bosma nashrlar chop etilmagan boʻlishi; tegishli xalqaro standart tartib raqamlarini olgandan soʻng nashrni chop etilmaslik holatlariga va uchinchi shaxslarga berilishiga yoʻl qoʻyilmasligi; har bir nashriyot tomonidan mualliflik huquqi va turdosh huquqlarga rioya etish maqsadida chop etiladigan kitob mahsulotlariga mazkur nashrning chiqish maʼlumotlarini oʻzida aks ettiruvchi QR-kod bilan chop etilishini taʼminlash; nashr etilgan kitob va boshqa bosma nashrlarning majburiy bepul nusxalarini doimiy saqlovini amalga oshirish, shuningdek Oʻzbekiston Respublikasi Prezidenti huzuridagi Statistika agentligiga hisobotini taqdim etish maqsadida chop etilgan nashrlarni oʻn kun muddatda Milliy kutubxonaga taqdim etish. 8. Buyurtmachi oʻz xohishiga koʻra, davlat xizmatlaridan foydalanish uchun Davlat xizmatlari markaziga bevosita murojaat qiladi yoki YIDXP orqali davlat xizmatlaridan elektron shaklda foydalanish uchun roʻyxatdan oʻtadi. 9. Buyurtmachi Davlat xizmatlari markaziga bevosita murojaat etgan taqdirda, Davlat xizmatlari markazi xodimi buyurtmachi nomidan, YIDXP orqali murojaat qilgan hollarda esa — mustaqil ravishda ushbu Reglamentga 2-ilovaga muvofiq shakldagi soʻrovnomani elektron tarzda toʻldiradi. 10. Soʻrovnoma Davlat xizmatlari markazi xodimi tomonidan toʻldirilganda, buyurtmachi undagi maʼlumotlarning toʻgʻriligini tekshirgandan soʻng markaz xodimi uni oʻz ERIsi bilan tasdiqlaydi va soʻrovnomani real vaqt rejimida Milliy kutubxonaga yuboradi, YIDXP orqali murojaat etilganda soʻrovnoma avtomatik tarzda Milliy kutubxonaga elektron shaklda yuboriladi. Soʻrovnomani ERI bilan tasdiqlash imkoniyati boʻlmagan hollarda, tegishli imzolarni identifikatsiya qilishning boshqa vositalari (daktiloskopiya, Mobil-ID tizimi va boshqalar) bilan ham tasdiqlanishi mumkin. 11. Milliy kutubxonaga kelib tushgan soʻrovnoma Milliy kutubxona masʼul xodimi tomonidan qabul qilib olinadi va uning toʻgʻri toʻldirilganligi tekshiriladi. Agar soʻrovnomada xato boʻlsa, ularni besh ish kunida bartaraf etish uchun qaytaradi. 12. Belgilangan muddatda xatolar bartaraf etilmagan va yetishmayotgan maʼlumotlar taqdim etilmagan yoki notoʻgʻri maʼlumotlar taqdim etilgan taqdirda, davlat xizmatini koʻrsatish rad etiladi. Davlat xizmati koʻrsatishni ushbu bandda koʻrsatilgandan tashqari boshqa asoslar boʻyicha rad etish taqiqlanadi. 13. Soʻrovnomadagi maʼlumotlar toʻgʻri va yetarli boʻlgan taqdirda, bir ish kuni ichida buyurtmachi va Milliy kutubxona oʻrtasida davlat xizmatini koʻrsatish boʻyicha elektron shaklda shartnoma tuziladi. Shartnoma tuzilgach, buyurtmachi tomonidan ushbu Reglamentga 3-ilovada keltirilgan miqdorlarda toʻlov amalga oshiriladi. Buyurtmachilar tomonidan bolalar adabiyotlari, shuningdek nogironligi boʻlgan shaxslarga moʻljallangan nashrlar uchun belgilangan toʻlovlarning 50 foizi miqdorida imtiyoz qoʻllaniladi. 14. Davlat xizmatini koʻrsatganlik uchun toʻlov summasi quyidagi tartibda taqsimlanadi: a) davlat xizmatlari markazlari orqali murojaat etilganda: toʻlovning 20 foizi — Oʻzbekiston Respublikasi Adliya vazirligi budjetdan tashqari jamgʻarmasining shaxsiy hisobvaragʻiga; 0,5 foizi — Yagona billing tizimi orqali tasdiqlanganligi uchun Axborot-kommunikatsiya texnologiyalarini rivojlantirish jamgʻarmasining maxsus hisobvaragʻiga; toʻlovning qolgan qismi — Oʻzbekiston Milliy kutubxonasining rivojlantirish jamgʻarmasiga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligi budjetdan tashqari jamgʻarmasining shaxsiy hisobvaragʻiga; toʻlovning 11,75 foizi — Axborot-kommunikatsiya texnologiyalarini rivojlantirish jamgʻarmasining Elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga (shu jumladan, 0,5 foizi yigʻim toʻlanganligi Yagona billing tizimi orqali tasdiqlanganligi uchun); davlat xizmatidan foydalanish uchun YIDXP orqali murojaat etilganda, toʻlov qiymati summasining 90 foizi undiriladi; toʻlovning qolgan qismi — Oʻzbekiston Milliy kutubxonasining rivojlantirish jamgʻarmasiga oʻtkaziladi. 15. Milliy kutubxona masʼul xodimi toʻlov amalga oshirilganidan soʻng uch ish kuni ichida davlat xizmatini koʻrsatadi va ushbu Reglamentning 4-ilovasida keltirilgan shakldagi elektron maʼlumotnomani Davlat xizmatlari markaziga yoki YIDXP orqali buyurtmachiga yuboradi. 16. Davlat xizmatlari markazi xodimi davlat xizmatini koʻrsatish toʻgʻrisidagi maʼlumotnomani real vaqt rejimida buyurtmachining elektron manziliga yuboradi va uni bu haqda axborot-kommunikatsiya tizimi orqali xabardor qiladi. Buyurtmachi murojaatiga asosan Davlat xizmatlari markazi xodimi maʼlumotnomani elektron yoki qogʻoz shaklida taqdim etishi mumkin. 17. Buyurtmachi davlat xizmatidan foydalanishdan uni koʻrsatishning har qanday bosqichida bosh tortish huquqiga ega. Buyurtmachi davlat xizmatidan foydalanishdan bosh tortganda, uning soʻrovnomasi koʻrib chiqilmasdan qoldiriladi va toʻlangan toʻlov summasi qaytarilmaydi. 18. Davlat xizmatlari markazlari va Milliy kutubxona oʻz faoliyatini amalga oshirishi natijasida olingan maʼlumotlarning sir saqlanishini taʼminlaydi. 19. Oʻzbekiston Respublikasi Adliya vazirligi, uning hududiy boshqarmalari va davlat xizmatlari markazlari ushbu Reglament talablari ijrosi boʻyicha davlat organlari va boshqa tashkilotlarning faoliyatini doimiy nazorat qiladi va monitoring olib boradi. 20. Mazkur Reglament talablarini buzganlikda aybdor shaxslar qonunchilik hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Buyurtmachi (ISBN yoki ISSN xalqaro standart raqamini olish uchun murojaat qilgan yuridik shaxs rahbari yoki ishonchli vakili) Davlat xizmatidan foydalanish uchun Davlat xizmatlari markaziga bevosita murojaat qiladi yoki YIDXPda roʻyxatdan oʻtadi va soʻrovnomani toʻldiradi. Oʻz xohishiga koʻra 2-bosqich 1. Davlat xizmatlari markazi 1. Davlat xizmatlari markazi xodimi tomonidan toʻldirilgan soʻrovnomani markaz xodimi oʻz elektron raqamli imzosi bilan tasdiqlaydi va Milliy kutubxonaga yuboradi. 1. Soʻrovnoma toʻldirilgandan soʻng real vaqt rejimida 2. YIDXP 2. Soʻrovnomani Milliy kutubxonaga yuboradi. 2. Avtomatik tarzda 3-bosqich Milliy kutubxona, Buyurtmachi 1. Soʻrovnoma Milliy kutubxona masʼul xodimi tomonidan qabul qilib olinadi va toʻgʻri toʻldirilganligi tekshiri�adi. Agar soʻrovnomada xato boʻlsa, ularni 5 ish kunida bartaraf etish uchun qaytaradi. 1-2. Bir ish kuni ichida 2. Soʻrovnomada qayd etilgan maʼlumotlar toʻgʻri boʻlsa buyurtmachi va Milliy kutubxona oʻrtasida davlat xizmatini koʻrsatish boʻyicha shartnoma tuziladi. 3. Shartnoma tuzilgach buyurtmachi tomonidan toʻlov amalga oshiriladi. 3. Shartnoma tuzilganidan soʻng 4-bosqich Milliy kutubxona Milliy kutubxona masʼul xodimi shartnomaga muvofiq davl�t xizmatini koʻrsatadi va belgilangan shakldagi elektron maʼlumotnomani Davlat xizmatlari markaziga yoki YIDXP orqali buyurtmachiga yuboradi. Toʻlov amalga oshirilganidan keyin 3 ish kuni ichida 5-bosqich Davlat xizmatlari markazi 1. Davlat xizmatini koʻrsatish toʻgʻrisidagi maʼlumotnomani buyurtmachining elektron manziliga yuboradi va uni bu haqda axborot-kommunikatsiya tizimi orqali xabardor qiladi. 1. Real vaqt rejimida 2. Maʼlumotnomani elektron yoki qogʻoz shaklida taqdim etadi. 2. Buyurtmachi murojaatiga asosan Muallif (F.I.O.) Hammuallif/lar (F.I.O.) Nashrga masʼullar: muharrir/tuzuvchi/tarjimon va boshqalar Muallif(lar), tarjimon yoki boshqa huquq egasi bilan tuzilgan yozma shartnomaning tuzilgan sanasi va raqami Nashr sarlavhasi Kitobning yoʻnalishi va noshirlik faoliyatining ixtisoslashuvlari Nashr uchun qoʻshimcha maʼlumotlar (toʻldirilgan va/yoki qayta nashr) Kitobning tili va yozuvi (“oʻzbek-lotin”, “oʻzbek-kirill”, “rus”, “ingliz” va boshq.) Formati (beti, bosma tabogʻi) Adadi Qisqacha annotatsiya Nashriyot/OAV nomi Nashriyot direktori/OAV bosh muharriri (F.I.O.) Manzil: Telefon Bank nomi Shaxsiy hisobvaragʻi STIR IFUT Bank kodi T/r Davlat xizmati turi Oʻlchov birligi Narxi 1. Nashrlarga kitobning ISBN xalqaro standart raqamini berish 1 donasi Bazaviy hisoblash miqdorining 75 foizi miqdorida 2. Davriy nashrlarga ISSN xalqaro standart raqamini berish 1 donasi Bazaviy hisoblash miqdorining 200 foizi miqdorida Alisher Navoiy nomidagi Oʻzbekiston Milliy kutubxonasi tomonidan 2022-yil 23-sentabrdagi ISBN-C-40133-sonli hisob-kitob shartnomasiga asosan “Universitet” nashriyotiga nashrlarning chiqish maʼlumotlarini GOST 7.4-95 “Nashrlar. Chiqish maʼlumotlari” hamda GOST 7.53-2001 “Kitoblarni xalqaro standart raqamlash” davlatlararo standartlari talablari asosida boʻlishini taʼminlash maqsadida kitob mahsulotiga quyidagi ISBN xalqaro standart tartib raqami belgilash uchun taqdim etildi: T/r Kitob nomi Kitob janri Kitob chop etiladigan til Kitob hajmi Kitob adadi Berilgan ISBN tartib raqami 1. “Geodeziya” Oʻquv qoʻllanma Oʻzbek tili 272 bet 100 978-9943-8686-9-4 GOST 7.56-2002 “Seriyali nashrlarning xalqaro standart raqamlanishi” davlatlararo standartlari talablari asosida boʻlishini toʻliq taʼminlash maqsadida, Alisher Navoiy nomidagi Oʻzbekiston Milliy kutubxonasi “Nisoblash va amaliy matematika muammolari” jurnaliga 2021-yil 20-dekabrdagi № ISSN-C-20231 sonli hisob-kitob shartnomasiga asosan davriy nashrlarini ISSN tartib raqami bilan belgilash uchun quyidagi raqam taqdim etiladi: T/r Jurnal nomi Berilgan ISSN tartib raqami 1. “Nisoblash va amaliy matematika muammolari” 2181-8460 1. Mazkur Reglament belgilangan tartibda noshirlik faoliyatini amalga oshirish uchun tasdiqnomaga ega boʻlgan yuridik shaxslarga kutubxona-bibliografik klassifikatsiya indekslari va universal oʻnlik klassifikatsiya indekslarini, shuningdek ilmiy faoliyat bilan shugʻullanayotgan jismoniy shaxslarga oʻnlik klassifikatsiya indekslarini berish boʻyicha davlat xizmati koʻrsatish (keyingi oʻrinlarda — davlat xizmati) tartibini belgilaydi. 2. Davlat xizmati Alisher Navoiy nomidagi Oʻzbekiston Milliy kutubxonasi (keyingi oʻrinlarda — Milliy kutubxona) tomonidan davlat xizmatlari markazlari yoki Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali koʻrsatiladi. 3. Davlat xizmatlari markazlari va Milliy kutubxona oʻrtasidagi axborot almashinuvi elektron raqamli imzoni imzodan (keyingi oʻrinlarda — ERI) majburiy tartibda foydalanish orqali faqat idoralararo elektron aloqa vositasida amalga oshiriladi. 4. Ushbu Reglamentda quyidagi asosiy tushunchalar qoʻllaniladi: bibliografik tavsif — identifikatsiya va umumiy tavsiflar uchun belgilangan davlat standartlariga muvofiq ketma-ketlikda berilgan nashr haqidagi bibliografik maʼlumotlar majmui; buyurtmachi — kutubxona-bibliografik klassifikatsiya indeksi yoki universal oʻnlik klassifikatsiya indeksi nashrlarga kutubxona klassifikatsiya indekslarini olish uchun murojaat qilgan yuridik shaxsning vakili yoki jismoniy shaxs; kutubxona-bibliografik klassifikatsiya indeksi (KBK) — arab raqamlari va harf birikmalaridan tashkil topgan indekslar mazmuni va rasmiy xususiyatlariga koʻra axborot resurslarini tizimlashtirish uchun moʻljallangan universal klassifikatsiya tizimi; mualliflik belgisi — bibliografik yozuvda tavsif boshining belgilanishi (muallifning familiyasi, nashrning nomi, tashkilot nomi), bitta harf va muallif belgilari jadvalida aniqlangan ikki xonali tartib raqamidan iborat; universal oʻnlik klassifikatsiya indeksi (UUK) — axborot resurslarini mazmuniga qarab umumiy qabul qilingan matematik belgilar kombinatsiyasi bilan raqamli indekslar ifodalangan rasmiy xususiyatlariga koʻra tizimlashtirish uchun moʻljallangan xalqaro universal klassifikatsiya tizimi. 5. Nashrlarga kutubxona klassifikatsiya indekslarini berish boʻyicha davlat xizmati mazkur Reglamentga 1-ilovaga muvofiq sxema asosida koʻrsatiladi. 6. Buyurtmachi davlat xizmatlaridan foydalanish uchun Davlat xizmatlari markaziga bevosita murojaat qiladi yoki YIDXP orqali davlat xizmatlaridan elektron shaklda foydalanish uchun roʻyxatdan oʻtadi va soʻrovnomani toʻldiradi. 7. Buyurtmachi Davlat xizmatlari markaziga bevosita murojaat etgan taqdirda, Davlat xizmatlari markazi xodimi buyurtmachi nomidan, YIDXP orqali murojaat qilgan hollarda esa — mustaqil ravishda ushbu Reglamentga 2-ilovaga muvofiq shakldagi soʻrovnomani elektron tarzda toʻldiradi. 8. Soʻrovnoma Davlat xizmatlari markazi xodimi tomonidan toʻldirilganda, buyurtmachi undagi maʼlumotlarning toʻgʻriligini tekshirgandan soʻng markaz xodimi uni oʻz ERIsi bilan tasdiqlaydi va soʻrovnomani real vaqt rejimida Milliy kutubxonaga yuboradi, YIDXP orqali murojaat etilganda soʻrovnoma avtomatik tarzda Milliy kutubxonaga yuboriladi. Soʻrovnomani ERI bilan tasdiqlash imkoniyati boʻlmagan hollarda, tegishli imzolarni identifikatsiya qilishning boshqa vositalari (daktiloskopiya, elektron imzo, Mobil-ID tizimi va boshqalar) bilan ham tasdiqlashi mumkin. 9. Milliy kutubxonaga kelib tushgan soʻrovnoma Milliy kutubxona masʼul xodimi tomonidan qabul qilib olinadi va toʻgʻri toʻldirilganligi tekshiriladi. Agar soʻrovnomada xato boʻlsa, ularni 5 ish kunida bartaraf etish uchun qaytaradi. 10. Belgilangan muddatda xatolar bartaraf etilmagan va yetishmayotgan maʼlumotlar taqdim etilmagan yoki notoʻgʻri maʼlumotlar taqdim etilgan taqdirda, davlat xizmatini koʻrsatish rad etiladi. Davlat xizmati koʻrsatishni ushbu bandda koʻrsatilgandan tashqari boshqa asoslar boʻyicha rad etish taqiqlanadi. 11. Soʻrovnomadagi maʼlumotlar toʻgʻri va yetarli boʻlgan taqdirda, bir ish kuni ichida buyurtmachi va Milliy kutubxona oʻrtasida davlat xizmatini koʻrsatish boʻyicha elektron shaklda shartnoma tuziladi. Shartnoma tuzilgach, buyurtmachi tomonidan ushbu Reglamentga 3-ilovada keltirilgan miqdorlarda toʻlov amalga oshiriladi. Buyurtmachilar tomonidan bolalar adabiyotlari, shuningdek nogironligi boʻlgan shaxslarga moʻljallangan nashrlari uchun berilgan soʻrovnoma toʻlovlari miqdoriga 50% imtiyoz qoʻllaniladi. 12. Davlat xizmatlarini koʻrsatganlik uchun toʻlov summasi quyidagi tartibda taqsimlanadi: a) davlat xizmatlari markazlari orqali murojaat etilganda: toʻlovning 20 foizi — Oʻzbekiston Respublikasi Adliya vazirligi budjetdan tashqari jamgʻarmasining shaxsiy hisobvaragʻiga; 0,5 foizi — Yagona billing tizimi orqali tasdiqlanganligi uchun Axborot-kommunikatsiya texnologiyalarini rivojlantirish jamgʻarmasining maxsus hisobvaragʻiga; toʻlovning qolgan qismi — Oʻzbekiston Milliy kutubxonasining rivojlantirish jamgʻarmasiga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligi budjetdan tashqari jamgʻarmasining shaxsiy hisobvaragʻiga; toʻlovning 11,75 foizi — Axborot-kommunikatsiya texnologiyalarini rivojlantirish jamgʻarmasining Elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga (shu jumladan, 0,5 foizi yigʻim toʻlanganligi Yagona billing tizimi orqali tasdiqlanganligi uchun); davlat xizmatidan foydalanish uchun YIDXP orqali murojaat etilganda, toʻlov qiymati summasining 90 foizi undiriladi; toʻlovning qolgan qismi — Oʻzbekiston Milliy kutubxonasining rivojlantirish jamgʻarmasiga oʻtkaziladi. 13. Milliy kutubxona masʼul xodimi toʻlov amalga oshirilganidan soʻng uch ish kuni ichida davlat xizmatini koʻrsatadi va ushbu Reglamentning 4-ilovasida keltirilgan shakldagi elektron maʼlumotnomani Davlat xizmatlari markaziga yoki YIDXP orqali buyurtmachiga yuboradi. 14. Davlat xizmatlari markazi xodimi davlat xizmatini koʻrsatish toʻgʻrisidagi maʼlumotnomani real vaqt rejimida buyurtmachining elektron manziliga yuboradi va uni bu haqda axborot-kommunikatsiya tizimi orqali xabardor qiladi. Buyurtmachi murojaatiga asosan Davlat xizmatlari markazi xodimi maʼlumotnomani elektron yoki qogʻoz shaklida taqdim etishi mumkin. 15. Buyurtmachi davlat xizmatidan foydalanishdan uni koʻrsatishning har qanday bosqichida bosh tortish huquqiga ega. Buyurtmachi davlat xizmatidan foydalanishdan bosh tortganda, uning soʻrovnomasi koʻrib chiqilmasdan qoldiriladi va toʻlangan toʻlov summasi qaytarilmaydi. 16. Davlat xizmatlari markazlari va Milliy kutubxona oʻz faoliyatini amalga oshirishi natijasida olingan maʼlumotlarning sir saqlanishini taʼminlaydi. 17. Oʻzbekiston Respublikasi Adliya vazirligi, uning hududiy boshqarmalari va davlat xizmatlari markazlari ushbu Reglament talablari ijrosi boʻyicha davlat organlari va boshqa tashkilotlarning faoliyatini doimiy nazorat qiladi va monitoring olib boradi. 18. Mazkur Reglament talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Buyurtmachi (KBK yoki UOʻK indekslarini olish uchun murojaat qilgan yuridik shaxs vakili yoki jismoniy shaxs) Davlat xizmatidan foydalanish uchun Davlat xizmatlari markaziga bevosita murojaat qiladi yoki YIDXPda roʻyxatdan oʻtadi va soʻrovnomani toʻldiradi. Oʻz xohishiga koʻra 2-bosqich 1. Davlat xizmatlari markazi 1. Davlat xizmatlari markazi xodimi tomonidan toʻldirilgan soʻrovnomani markaz xodimi oʻz elektron raqamli imzosi bilan tasdiqlaydi va Milliy kutubxonaga yuboradi. 1. Soʻrovnoma toʻldirilgandan soʻng real vaqt rejimida 2. YIDXP 2. Soʻrovnomani Milliy kutubxonaga yuboradi. 2. Avtomatik tarzda 3-bosqich Milliy kutubxona, Buyurtmachi 1. Soʻrovnoma Milliy kutubxona masʼul xodimi tomonidan qabul qilib olinadi va toʻgʻri toʻldirilganligi tekshiriladi. Agar soʻrovnomada xato boʻlsa, ularni 5 ish kunida bartaraf etish uchun qaytaradi. 1-2. Bir ish kuni ichida 2. Soʻrovnomada qayd etilgan maʼlumotlar toʻgʻri boʻlsa buyurtmachi va Milliy kutubxona oʻrtasida davlat xizmatini koʻrsatish boʻyicha shartnoma tuziladi. 3. Shartnoma tuzilgach buyurtmachi tomonidan toʻlov amalga oshiriladi. 3. Shartnoma tuzilganidan soʻng 4-bosqich Milliy kutubxona Milliy kutubxona masʼul xodimi shartnomaga muvofiq davlat xizmatini �oʻrsatadi va belgilangan shakldagi elektron maʼlumotnomani Davlat xizmatlari markaziga yoki YIDXP orqali buyurtmachiga yuboradi. Toʻlov amalga oshirilganidan keyin 3 ish kuni ichida 5-bosqich Davlat xizmatlari markazi 1. Davlat xizmatini koʻrsatish toʻgʻrisidagi maʼlumotnomani buyurtmachining elektron manziliga yuboradi va uni bu haqda axborot-kommunikatsiya tizimi orqali xabardor qiladi. 1. Real vaqt rejimida 2. Maʼlumotnomani elektron yoki qogʻoz shaklida taqdim etadi. 2. Buyurtmachi murojaatiga asosan Muallif (F.I.O.) Hammuallif/lar (F.I.O.) Nashr uchun masʼullar: muharrir/tuzuvchi/tarjimon va boshqalar Muallif(lar), tarjimon yoki boshqa huquq egasi bilan tuzilgan yozma shartnomaning tuzilgan sanasi va raqami Nashr sarlavhasi Kitobning yoʻnalishi va noshirlik faoliyatining ixtisoslashuvlari Nashr uchun qoʻshimcha maʼlumotlar (toʻldirilgan va/yoki qayta nashr) Kitobning tili va yozuvi (“oʻzbek-lotin”, “oʻzbek-kirill”, “rus”, “ingliz” va boshqalar) Formati (beti, bosma tabogʻi) Adadi Qisqacha annotatsiya F.I.O. JShShIR Ilmiy ish nomi Annotatsiya yoki ilmiy ishga kirish** Buning uchun jismoniy shaxs tomonidan elektron shaklda quyidagilar taqdim etiladi: ilmiy maqola UOʻK indeksi uchun — ilmiy maqola (toʻliq hajmda); dissertatsiya UOʻK indeksi uchun — titul varagʻi va dissertatsiyaga kirish; ilmiy-tadqiqot ishlari boʻyicha hisobot UOʻK indeksi uchun — titul varagʻi va ilmiy-tadqiqot ishlariga kirish. Nashriyot nomi Nashriyot direktori (F.I.O.) Manzil: Telefon Bank nomi Shaxsiy hisobvaragʻi STIR: IFUT Bank kodi T/r Davlat xizmati turi Oʻlchov birligi Narxi 1. Kutubxona-bibliografik klassifikatsiya (KBK) indeksini berish 1 donasi Bazaviy hisoblash miqdorining 50 foizi miqdorida 2. Universal oʻnlik klassifikatsiya (UUK) indeksini berish 1 donasi Bazaviy hisoblash miqdorining 50 foizi miqdorida Kutubxona-bibliografik klassifikatsiya (KBK) indeksi Mualliflik belgisi Bibliografik tavsif Universal oʻnlik klassifikatsiya (UOʻK) indeksi Mualliflik belgisi Bibliografik tavsif Universal oʻnlik klassifikatsiya (UOʻK) indeksi Muallif Mavzu Sana